<classify> WAZIRI wa Madini, Doto Biteko amepokea Ripoti Maalumu kutoka kwa Kamati Tendaji ya Madini ya Ujenzi na Madini ya Viwandani kuhusu changamoto zilizopo katika uchimbaji wa madini na masoko ya kuuzia madini hayo.Kikao hicho kilichoongozwa na Biteko, kilifanyika juzi jijini hapa kikiwa ni mwendelezo wa vikao vya kamati hiyo vilivyoanza Novemba 14, mwaka huu, vikilenga kujadili changamoto wanazozipitia wachimbaji katika shughuli za uzalishaji wa madini hayo.Biteko aliwataka viongozi wa kamati ya madini ya ujenzi na kamati ya madini ya viwandani, kufanya kazi kwa ushirikiano ili wafanikiwe na kuwaahidi kuzifanyia kazi changamoto zao.FEMATA wamefanikiwa katika shughuli zao si kwa sababu wana akili sana ila wanashirikiana kwenye maamuzi yao, na mimi pia nashirikiana kwa karibu sana na Rais wenu wa Femata, John Bina, migawanyiko itawafanya msifanikiwe, alisema Biteko.Aidha, alimpongeza Rais wa Wachimbaji Wadogo, John Bina kwa kazi nzuri anayoifanya katika kuliongoza Shirikisho la Wachimbaji Wadogo Tanzania FEMATA na kuwataka wachimbaji wa madini kote nchini kufuata sheria, kanuni na taratibu zilizowekwa na serikali katika sekta ya madini.Kazi ya kusimamia rasilimali ya madini sio ya wizara peke yake ila ni kazi ya wananchi wote wakiwemo FEMATA, wachimbaji wenyewe na wadau wote wa madini,alisisitiza Biteko.Aliongeza kuwa serikali inawathamini wachimbaji na wanachopaswa kuelewa ni kwamba sekta inazo changamoto nyingi na haziwezi kuisha kwa siku moja na kusema, mimi binafsi ukiniuliza ninatamani nione wachimbaji wanafurahi, nione watu wote kwenye sekta wanafurahi.Pia, Biteko alisema ripoti ya Benki Kuu ya Tanzania BoT, inaonesha usafirishaji wa madini nje ya nchi umepanda kwa asilimia 48 kutoka Oktoba 2018 hadi Oktoba 2019, hiyo ikionesha wachimbaji wamekubali.  <topic>: KITAIFA 